jkorsvik/nowiki_second_scrape_merged huggingface dataset:
Rødenes prestegjeld

Rødenes prestegjeld (Rødenæs prestegjeld) var et prestegjeld tilhørende Østre Borgesyssel prosti i Borg bispedømme i Den norske kirke. Det omfattet tidligere Rødenes kommune i Østfold fylke, og hovedkirken var Rødenes kirke.


== Historikk ==
Rœðanes sókn (norrønt) har sin opprinnelse fra kristningen av landet Rødenes kirke, Rœðanes Joh. Døbs, Margarethas og Katharinas kirkja,  er Marker kommunes eneste middelalderkirke, beliggende idyllisk til ved vestbredden av Rødenessjøen. Kirken, som hovedsakelig er av stein, antas å være bygget på siste halvdel av 1200-tallet og innviet en gang litt før år 1300.Rødenes ble i høymiddelalderen omtalt som Aursmǫrk. Rødenes prestegjeld går antakelig tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden. Kirken er omtalt i Biskop Eysteins jordebok fra 1397 som Rødanes kirkja, og sognet er oppført i Skattematrikkelen 1647 som Rødennes sougen i Jdde och Marker lehne.


=== Nyere tid ===
Rødenes prestegjeld dannet grunnlaget for Rødenes formannskapsdistrikt opprettet i 1837.
I 1989, som følge av vedtak om endring av den kirkelige inndeling, inngikk Rødenes prestegjeld i det nye Marker prestegjeld.


== Kirkesogn ==
Prestegjeldet hadde ved sin avvikling følgende sogn:

Rødenes
Rømskog


== Referanser ==
Trøgstad prestegjeld

Trøgstad prestegjeld (Trygstad prestegjeld) var et prestegjeld tilhørende Østre Borgesyssel prosti i Borg bispedømme i Den norske kirke. Det omfattet tidligere Trøgstad kommune i Østfold fylke, og hovedkirken var Trøgstad kirke.


== Historikk ==
Þrykstaðir sókn (norrønt) har sin opprinnelse fra kristningen av landet. Trøgstad kirke. Þrykstaða Olafs kirkja, er en langkirke i stein, oppført rundt midten av 1200-tallet og viet til Olav den hellige.I høymiddelalderen ble Trøgstad sammen med Askim, omtalt som Frøylandir, og utgjorde Frøylandir skipreiða i Borgarsysla. Trøgstad prestegjeld går antakelig tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden. Kirken er omtalt i Biskop Eysteins jordebok fra 1397 som Þrykstaða kirkja, og sognet oppført i Skattematrikkelen 1647 som Thrøgstad sougen i Hegen och Frølandtz fougderie.


=== Nyere tid ===
Trøgstad prestegjeld dannet grunnlaget for Trøgstad formannskapsdistrikt opprettet i 1837.
Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.Trøgstad prestegjeld og dets sogn er nå en del av Indre Østfold kirkelige fellesråd underlagt Østre Borgesyssel prosti.


== Kirkesogn ==
Prestegjeldet hadde ved sin avvikling følgende sogn:

Trøgstad
Båstad


== Referanser ==
Ladies Norwegian Open

Ladies Norwegian Open var en profesjonell golfturnering på Swedish Golf Tour (SGT) som også inngikk i LET Access Series (LETAS) i 2015 og 2016. Turneringen spilles på ulike baner i august hvert år.


== Vinnere ==


== Se også ==
Ladies Norwegian Challenge


== Referanser ==


== Eksterne lenker ==
LET Access Series
Brigade de cuisine

Brigade de cuisine (kjøkkenbrigade) er et hierarkisk system for å organisere kokker og kjøkkenpersonale i ulike avdelinger og posisjoner med definerte arbeidsoppgaver. Systemet ble utviklet av den franske kokken Georges Auguste Escoffier (1846–1935).


== Hierarki ==
chef de cuisine (kjøkkensjef)
sous-chef de cuisine (assisterende kjøkkensjef)
chef de partie (stasjonssjef)
demi-chef de partie (assisterende stasjonssjef)
cuisinier de partie (stasjonskokk)
commis de cuisine (juniorkokk)
apprenti(e) (lærling)
plongeur (oppvasker)


== Stasjonstitler ==
saucier (tilbereder sauser og varme hors d'œuvre, ferdigstiller kjøttretter)
rôtisseur (leder tilberedelse ved steking, grilling, frityrkoking)
poissonnier (leder tilberedelse av fisk og sjømat)
entremétier (tilbereder supper og andre retter uten kjøtt og fisk, inkl. grønnsaks- og eggretter)
garde manger (tilbereder kalde hors d'œuvre, pateer, terriner og salater)
tournant (flytter seg mellom avdelinger for å hjelpe til)
pâtissier (tilbereder desserter)


== Referanser ==
Dragejegerne

Dragejegerne (fransk: Chasseurs de dragons) er en fransk animert film fra 2008 regissert av Arthur Qwak.


== Handling ==
To unnselige dragejegere får i oppdrag til å finne og drepe en legendarisk drage som ellers kommer å sluke hele jorden.


== Rolleliste ==


== Filmteam ==
Regissør – Guillaume Ivernel og Arthur Qwak
Manusforfatter – Frédéric Engel-Lenoir og Arthur Qwak
Animatører – Kyle Balda og Laurent de la Chapelle
Spesialeffekter – Emilien Dessons
Dekoratør – Yann Hay
Lydtekniker – Bruno Seznec og Jean-Marc Lentretien
Musikk – Klaus Badelt
Klipper – Soline Guyonneau
Produsent – Philippe Delarue
Produksjonsselskap – Futurikon


== Referanser ==


== Eksterne lenker ==
(en) Dragejegerne på Internet Movie Database 
(da) Dragejegerne i Danmark Nationale Filminstitut 
(fr) Dragejegerne på Allociné 
(nl) Dragejegerne på MovieMeter 
(en) Dragejegerne på AllMovie 
(en) Dragejegerne på Turner Classic Movies 
(en) Dragejegerne på Rotten Tomatoes
Spydeberg prestegjeld

Spydeberg prestegjeld var et prestegjeld tilhørende Vestre Borgesyssel prosti i Borg bispedømme i Den norske kirke. Det omfattet tidligere Spydeberg kommune i Østfold fylke, og hovedkirken var Spydeberg kirke.


== Historikk ==
Spjótaberg sókn (norrønt) har sin opprinnelse fra kristningen av landet. Spydeberg kirke, Spjótabergs Margaretar kirkja, er opprinnelig en middelalderkirke, en langkirke i stein som ble oppført rundt midten av 1200-tallet og viet til Olav den hellige. Spydeberg prestegjeld går antakelig tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.
I høymiddelalderen ble Spydeberg, sammen med Skiptvet omtalt som Frøylandir, og utgjorde Freylandir skipreiða i Borgarsysla. Kirken er omtalt i Biskop Eysteins jordebok fra 1397 som Spjotabergs kirkja, og sognet oppført i Skattematrikkelen 1647 som Spiudsberg sougen i Thuene, Aabøyde och Hualløers fougderie.


=== Nyere tid ===
Spydeberg prestegjeld dannet grunnlaget for Spydeberg formannskapsdistrikt opprettet i 1837.
Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.Spydeberg prestegjeld og dets sogn er nå en del av Indre Østfold kirkelige fellesråd underlagt Østre Borgesyssel prosti.


== Kirkesogn ==
Prestegjeldet hadde ved sin avvikling følgende sogn:

Spydeberg
Heli
Hovin


== Referanser ==
Breivikelva kraftverk

Breivikelva kraftverk er et vannkraftverk ved Beiarfjorden i Beiarn kommune i Nordland.
Det er et elvekraftverk som utnytter et fall på 305 meter i Breivikelva.
Installert effekt er 8,6 MW fra en peltonturbin. Årsproduksjon er 27 GWh.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
SKS Arkivert 13. juli 2021 hos Wayback Machine.
Luftforsvarsstaben

Luftforsvarsstaben er et ledelseselement i Luftforsvaret som bistår sjef Luftforsvaret med styringen av Luftforsvaret. Den har også ansvar for videreutviklingen av Luftforsvarets kapasiteter gjennom innspill til langtidsplanlegging i forsvarssektoren.Luftforsvarsstaben er lokalisert på Rygge flystasjon.
Luftforsvarsstaben ledes av en brigader som også er nestkommanderende i Luftforsvaret.


== Referanser ==


== Eksterne lenker ==
Artikkelen mangler oppslag i Wikidata
Flytryggingsinspektoratet

Flytryggingsinspektoratet (FTI) er et ledelseselement i Luftforsvaret som bistår sjef Luftforsvaret i å utøve ansvaret for fly- og bakketrygging – det å gjennomføre operasjoner og vedlikehold på en trygg måte for både personell og materiell.
FTI identifiserer risikoer som kan føre til fly- og bakkeoperative uhell, gir råd til Luftforsvarets ledelse om hvordan konsekvenser og sannsynlighet kan reduseres, identifiserer årsaksfaktorer, utarbeider uhellstatistikker, og støtter sjef Luftforsvaret i rollen som undersøkelsesansvarlig med å gjennomføre forsvarsinterne undersøkelser i Luftforsvaret.Inspektoratet ledes av en oberst (flytryggingsinspektøren) og er lokalisert sammen med Luftforsvarsstaben på Rygge flystasjon. I tillegg finnes det fly- og bakketryggingspersonell ved flere av Luftforsvarets avdelinger.


== Referanser ==


== Eksterne lenker ==
Artikkelen mangler oppslag i Wikidata
Cowgills lov

Cowgills lov, oppkalt etter Warren Cowgill, viser til to ubeslektede lydendringer - den ene i urgresk og den andre i urgermansk.


== Cowgills lov i gresk ==
I urgresk sier Cowgills lov at en tidligere /o/-vokal blir /u/ mellom en resonant (/r/, /l/, /m/, /n/) og en labial konsonant (inkludert labiovelarer), samme hva rekkefølgen er.
Eksempler:

νύξ "natt" < UIE *nokʷts (jf. latin nox, vedisk nák < *nakts, gotisk nahts, hettittisk gen. ent. nekuz /nekʷts/)
φύλλον "blad" < UIE *bʰolyom (jf. latin folium)
μύλη "mølle" < UIE *mol-eh₂- (jf. latin molīna)
ὄνυξ "negl" (rot ónukh-) < tidlig urgresk *onokʷʰ- < UIE h₃nogʷʰ- (jf. gammelengelsk nægl < urgermansk *nag-laz)Merk at når en labiovelar står inntil en /o/ påvirket av Cowgills lov, forårsaker den nye /u/-en at labiovelaren taper den labiale komponenten (som i nùks og ónuks/ónukh-, hvor den normale greske endringen *kʷ > p ikke har funnet sted).


== Cowgills lov i germanske språk ==
Cowgills lov i germanske språk har ingen sammenheng med Cowgills lov i gresk, de er bare oppkalt etter samme person. Loven sier at laryngalen /h₃/, og kanskje /h₂/, i urindoeuropeisk (UIE) går over til en /k/ i urgermansk når den står rett etter en sonant, og rett foran /w/. Loven er fremdeles omdiskutert, men i større og større grad akseptert. Donald Ringe (2006) aksepterer den som riktig, Andrew Sihler (1995) tar ikke stilling.Det finnes forholdsvis få eksempler:

*kwikwaz "levende" (beslektet med bokmål kvikk, som i kvikksølv) < UIE *gʷih₃-wos (jf. latin vīvus)
*unkw- "oss to" (jf. gotisk unkis) < UIE *n̥h₃we (jf. gresk nṓ; vedisk āvā́m akk. du. "oss to" < *āva-ám)
Muligens gammelengelsk tācor "ektemanns bror" < UIE *dayh₂wḗr (jf. gresk dāḗr, vedisk devṛ́, latin lēvirHvis loven blir allment akseptert kan dens relative kronologi få konsekvenser for den mulige rekonstruerte lydverdien til h₃. Fordi germansk /k/ kommer fra tidligere UIE /g/, og fordi endringen fant sted før Grimms lov (ifølge Ringe), ville den resulterende endringen faktisk være h₃w > gʷ. Dette ville vært mer sannsynlig hvis h₃ var en stemt velar obstruent til å begynne med. Hvis h₃ i stedet var en stemt labiovelar frikativ, slik det noen ganger blir foreslått, ville forandringen dermed ha vært ɣʷw > ɡʷ.


== Referanser ==
Camille Jordan

Marie Ennemond Camille Jordan (født 5. januar 1838, død 22. januar 1922) var en fransk matematiker, kjent for det grunnleggende arbeidet sitt innen gruppeteori og for verket Cours d'analyse.
Jordan ble født i Lyon og utdannet ved École polytechnique. Han var professor ved Collège de France og École polytechnique fra 1876 til 1912. Hovedverket til Jordan er Traité des substitutions et des équations algébriques som kom ut i 1870. Her finner man for første gang en systematisk fremstilling av gruppeteorien og hvordan man benytter denne på den abel-galoiske ligningsteorien. Dette arbeidet har vært grunnleggende for den senere utviklingen av gruppeteorien.
Flere matematiske formler og teoremer er oppkalt etter Jordan. Blant annet Jordan–Höldersk-satsen. Jordan var i flere år redaktør for Journal des mathématiques. Cours d'analyse, som kom ut i flere utgaver, og i mange år var den viktigste læreboken i funksjonteori. Jordan ble utnevnt til æresdoktor ved Universitetet i Oslo ved Abelfesten i 1902. Asteroiden 25593 Camillejordan er oppkalt etter Jordan.


== Referanser ==
Wulfilas bibel

Wulfilas bibel er den kristne bibel på det gotiske språket som ble talt av de østgermanske (gotiske) stammene i tidlig middelalder.Oversettelsen skal ha blitt utført av den arianistiske biskopen og misjonæren Wulfila på 300-tallet. Senere forskning, basert på analyser av de lingvistiske egenskapene til den gotiske teksten, mener å vise at oversettelsen ikke kun ble utført av Wulfila, eller en enkelt person, men heller av en gruppe lærde.


== Kodekser ==
De overlevende fragmentene av Wulfilabibelen består av kodekser og en blytavle fra 400- til 800-tallet. De inneholder en stor del av Det nye testamentet  og deler av Det gamle testamentet, og er hovedsakelig skrevet i Italia. Kodeksene er:

Codex argenteus, det lengste av manuskriptene, som oppbevares i Uppsala,
Codex Ambrosianus A til Codex Ambrosianus E, som inneholder epistlene, Skeireins og Nehemjas bok 5-7,
Codex Carolinus, på gotisk og latin med Paulus' brev til romerne 11-14,
Codex Gissensis, tydeligvis også på gotisk og latin, med fragmenter av Lukasevangeliet,
Codex Bononiensia (også kjent som Codex Boniensis), oppdaget i nyere tid (2009), innholdet ser ut til å være en preken med direkte sitater fra bibelen,
Fragmenta Pannonica, som består av 1 mm tykke blyplater med fragmenterte deler av vers fra evangeliene.


== Historisk kontekst ==
På 200-tallet bodde goterne i den nordøstlige delen av Romerriket, i dagens Ukraina, Bulgaria og Romania. På 300-tallet ble de konvertert til kristendommen, mye på grunn av arbeidet til biskop Wulfila, som man tror oppfant det gotiske alfabetet. Oversettelsen av bibelen til gotisk tror man har funnet sted i i Nicopolis ad Istrum i dagens Bulgaria. Deler av oversettelsen finnes i dag, og utgjør den største mengden tekst på gotisk vi har nå.
På 400-tallet invaderte goterne deler av Vestromerriket, deriblant Italia, Sør-Frankrike og Spania. Gotisk kristendom var største religion i disse områdene i to århundrer, før gjeninnsettelsen av Den katolske kirke, og i Spania fram til goterne massekonverterte til katolisismen i 589, etter det tredje konsilet i Toledo.


== Moderne betydning ==
Wulfilas bibel er, selv om den er fragmentarisk, det eneste lengre dokumentet som finnes på noe østgermansk språk, og ett av de tidligste dokumentene på noe germansk språk. Fordi andre østgermanske tekster, kanskje med unntak av Skeireins, er veldig korte, har bibelen stor betydning for studiet av disse språkene.


== Referanser ==
Haram vindkraftverk

Haram vindkraftverk ligger på Haramsøya i Ålesund kommune i Møre og Romsdal.
Det er installert 8 Vestas turbiner på 4,2 MW hver. Rotordiameter 136 meter, tårnhøyde 82 meter.
Total effekt er 34 MW. Årsproduksjon er 113 GWh.
Haram Kraft AS er eid av finske Taaleri Energia. Zephyr AS har stått for utbyggingen.


== Referanser ==


== Kilder ==
«NVE Atlas». Vindkraftverk – utbygd.  Norges vassdrags- og energidirektorat
NVE vindkraftverk
Zephyr
De Gjenvendte

De Gjenvendte er en norsk spillefilm som etter planen skal ha premiere i 2023. Den er regissert av Espen Larsson med manus av Sergei Pedersen og Andrea Støvreide. Hovedrollene spilles av Hugo Mikal Skår, Sonje Brøndmo, Mathias Tørdal Bleymann og Endre Haukland. På rollelisten står også Stig Henrik Hoff.


== Handling ==
Handlingen utspiller seg i Norge i 2020. Bakteppet er at et virus har spredt seg i befolkningen; først lot det til å være en mutasjon av en vanlig influensa, men det viste seg at de smittede ikke døde, men ble til vesener som verken var levende eller døde. Viruset fikk betegnelsen ZV-20, og ble kjent som «zombieviruset». Det ble raskt funnet en kur, og virusspredningen ble stanset. Alle zombiene skal fanges, injiseres og returneres til samfunnet. De får tilnavnet «RE-Humans». Filmen følger de fire zombiene Alex, Emma, Arr og Stian gjennom regjeringsprogrammet som skal sørge for at zombiene blir tilbakeført til samfunnet. Men ikke alle zombier har glemt apokalypsens grusomheter, og integrering blir en større utfordring enn noen kunne forestille seg.


== Rollebesetning ==
Sonje Brøndmo – Emma
Hugo Mikal Skår – Arrg
Mathias Tørdal Bleymann – Alex
Endre Haukland – Stian
Stig Henrik Hoff – Benjamin O Sachariasen
Thor Rosland – Dr.Bub
Sarah Gindel Jabang – Vera
Geir Thomassen – Zuck
Linnea Lotvedt – Cheerleader
Vilde Stokke – Thea
Steffen Bang – Peder Lilleberget


== Referanser ==


== Eksterne lenker ==
(en) De Gjenvendte på Internet Movie Database
Cat Valentine

Catherine «Cat» Valentine er navnet på en rollefigur i de amerikanske TV-seriene Victorious og Sam & Cat. Rollen spilles av Ariana Grande.
Petralona (Khalkidiki)

Petralona (gresk: Πετράλωνα) er et lite sted på halvøya Khalkidiki i regionen Makedonia i Hellas. Stedet befinner seg 6 km nordvest for Triglia og 35 km sørøst for Thessaloniki og befinner seg 270 meter over havet.Stedet er kjent for den eponymiske Petralonagrotten, som befinner seg omkring 1 km unna landsbyen, og hvor det i 1960 ble oppdaget et av de tidligste eksempel på arkaiske mennesker i Europa.


== Referanser ==
Before Night Falls

Before Night Falls er en amerikansk biografisk dramafilm fra 2000, som ble regissert av Julian Schnabel.


== Handling ==
Arenas blir født på Cuba i 1943, og vokser opp hos sin alenemor og hennes foreldre. Men  snart flytter hele familien til Holguín, og deretter til Havana på 1960-tallet for å fortsette sine studier. Gjennom sitt arbeid og vennskap med andre åpent homofile menn (som Pepe Malas og Tomas Diego) klarer Arenas å finne seg selv.
Det politiske klimaet på Cuba blir stadig farligere, og på begynnelsen av 1970-tallet blir Arenas arrestert. Angivelig på grunn av seksuelle overgrep mot mindreårige, og for publisering av litterære verk utenfor Cuba uten offisielt samtykke fra myndighetene på Cuba. I det neste tiåret er Arenas inn og ut av fengsel, og forsøker å reise fra landet en rekke ganger.


== Skuespillere ==
Javier Bardem som Reinaldo Arenas
Olivier Martinez som Lázaro Gómez Carriles
Johnny Depp som Bon Bon.
Héctor Babenco som Virgilio Piñera.
Andrea Di Stefano som Pepe Malas.
Santiago Magill som Tomás Diego.
John Ortiz som Juan Abreu.


== Referanser ==


== Eksterne lenker ==
(en) Before Night Falls på Internet Movie Database 
(no) Before Night Falls hos Filmfront 
(sv) Before Night Falls i Svensk Filmdatabas 
(da) Before Night Falls i Danmark Nationale Filminstitut 
(fr) Before Night Falls på Allociné 
(nl) Before Night Falls på MovieMeter 
(en) Before Night Falls på AllMovie 
(en) Before Night Falls på Turner Classic Movies 
(en) Before Night Falls på Rotten Tomatoes 
(en) Before Night Falls på Metacritic
Aremark prestegjeld

Aremark prestegjeld var et prestegjeld tilhørende Østre Borgesyssel prosti i Borg bispedømme i Den norske kirke. Det omfattet Aremark kommune i Østfold fylke, og hovedkirken var Aremark kirke.


== Historikk ==
Aramǫrk sókn (norrønt) har sin opprinnelse fra kristningen av landet. Middelalderkirken Aremark gamle kirke, Aramarka Laurentius kirkja, var en en langkirke av stein, muligens så tidlig som fra 1100-tallet, viet til St. Laurentius på Pauli omvendelsesdag (25. januar). Kirken hadde vesttårn, og koret i øst var rett avsluttet. Denne kirken ble revet ble revet ca 1850, og nye Aremark kirke ble bygget på samme sted og innviet i 1861.
Aremark prestegjeld går antakelig tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden. I forbindelse med avviklingen av prestegjeldet i 1989, ble det vist til at bygden hadde hatt sogneprest i 800 år.Kirken er omtalt i Biskop Eysteins jordebok fra 1397 som Aramarka kirkja, og prestegjeldet oppført i Skattematrikkelen 1647 som Aremarck sougen i Jdde och Marker lehne.


=== Nyere tid ===
Aremark prestegjeld dannet grunnlaget for Aremark formannskapsdistrikt opprettet i 1837.
I 1989, som følge av vedtak om endring av den kirkelige inndeling, inngikk Aremark prestegjeld i det nye Marker prestegjeld.


== Kirkesogn ==
Prestegjeldet hadde ved sin avvikling følgende sogn:

Aremark
Øymark


== Referanser ==
Askim prestegjeld

Askim prestegjeld var et prestegjeld tilhørende Østre Borgesyssel prosti i Borg bispedømme i Den norske kirke. Det omfattet tidligere Askim kommune i Østfold fylke, og hovedkirken var Askim kirke.


== Historikk ==
Askheim sókn (norrønt) har sin opprinnelse fra kristningen av landet, og den eldste Askim kirke, Askheims Mariakirkja, var en middelalderkirke fra ca. år 1200, viet til Jomfru Maria. Askim prestegjeld går antakelig tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.
I høymiddelalderen ble Askim, sammen med Trøgstad omtalt som Frøylandir, og utgjorde Frøylandir skipreiða i Borgarsysla.Kirken er omtalt i Biskop Eysteins jordebok fra 1397 som Askeims kirkja, og prestegjeldet oppført i Skattematrikkelen 1647 som Askimb sougen i Hegen och Frølandtz fougderie.


=== Nyere tid ===
Askim prestegjeld dannet grunnlaget for Askim formannskapsdistrikt opprettet i 1837.
Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.Askim prestegjeld og dets sogn er nå en del av Indre Østfold kirkelige fellesråd underlagt Østre Borgesyssel prosti.


== Kirkesogn ==
Prestegjeldet hadde ved sin avvikling følgende sogn:

Askim


== Referanser ==
Eidsberg prestegjeld

Eidsberg prestegjeld var et prestegjeld tilhørende Østre Borgesyssel prosti i Borg bispedømme i Den norske kirke. Det omfattet tidligere Eidsberg kommune i Østfold fylke, og hovedkirken var Eidsberg kirke.


== Historikk ==
Eiðsberg sókn (norrønt) har sin opprinnelse fra kristningen av landet, og den eldste Eidsberg kirke, Eiðsbergs Olafskirkja, var en middelalderkirke fra siste del av 1100-tallet. Eidsberg prestegjeld går antakelig tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.
Eidsberg ble i høymiddelalderen omtalt som Hegginar, og utgjorde Hegginar skipreiða i Borgarsysla.Kirken er omtalt i Biskop Eysteins jordebok fra 1397 som Eiðsbergs kirkja, og prestegjeldet oppført i Skattematrikkelen 1647 som Essberig sougen i Hegen och Frølandtz fougderie.


=== Nyere tid ===
Eidsberg prestegjeld dannet grunnlaget for Eidsberg formannskapsdistrikt opprettet i 1837.
Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.Eidsberg prestegjeld og dets sogn er nå en del av Indre Østfold kirkelige fellesråd underlagt Østre Borgesyssel prosti.


== Kirkesogn ==
Prestegjeldet hadde ved sin avvikling følgende sogn:

Eidsberg
Mysen
Hærland
Trømborg


== Referanser ==
Skiptvet prestegjeld

Skiptvet prestegjeld var et prestegjeld tilhørende Østre Borgesyssel prosti i Borg bispedømme i Den norske kirke. Det omfattet Skiptvet kommune i Østfold fylke, og hovedkirken var Skiptvet kirke.


== Historikk ==
Skygþveita sókn (norrønt) har sin opprinnelse fra kristningen av landet. Den gamle Skiptvet kirke, Skygþveita Maria kirkja, har stått siden middelalderen og var opprinnelig viet til jomfru Maria med festdag 28. november.I høymiddelalderen ble Skiptvet, sammen med Spydeberg omtalt som Vimar, og utgjorde Vima skipreiða i Borgarsysla. Kirken er omtalt i Biskop Eysteins jordebok fra 1397 som Skygþveita kirkja, og sognet oppført i Skattematrikkelen 1647 som Schibtued sougen i Thuene, Aabøyde och Hualløers fougderie.
Skiptvet prestegjeld går antakelig tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.


=== Nyere tid ===
Skiptvet prestegjeld dannet grunnlaget for Skiptvet formannskapsdistrikt opprettet i 1837.
Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.Skiptvet prestegjeld og dets sogn er nå en del av Skiptvet kirkelige fellesråd underlagt Østre Borgesyssel prosti.


== Kirkesogn ==
Prestegjeldet hadde ved sin avvikling følgende sogn:

Skiptvet


== Referanser ==